་ཕྱག་རྒྱའི་གསལ་སྣང་དང་། ང་རྒྱལ་རབ་ཏུ་འབར་བས་མ་ཏྲཾ་བཀུག་ཅིང་བསྒྲལ་ཏེ། ཁོག་པ་གཞལ་ཡས་ཁང་དུ་བྱིན་གྱིས་བརླབས་
པའི་ནང་དུ་འཇུག་པ་སོགས་གཞུང་ལས་འབྱུང་བའི་ཚིག་གི་སྒོམ་དོན་གསལ་འདེབས་བཞིན་པས། ཆོ་གའི་བྱ་བ་ལ་འཇུག་པར་ཞུ། ༈ །མཆེད་བསྲེ་བསྣན་ཀྱིི་སྐབས་སུ་དམ་ཚིག་གི་རྣམ་བཞག་མདོ་ཙམ་སྤྲོ་ན། འོ་ལགས་སོ། །
དེ་ཡང་རིག་འཛིན་རྩ་རྒྱུད་པདྨའི་སྙིང་པོ་ལས། རིམ་པ་དབང་གི་སྒོ་ནས་འཇུག༔ གྲོགས་སུ་དམ་ཚིག་དག་པར་བྱ༔ ཞེས་གསུངས་པ་ལྟར། ཐོབ་པ་དབང་གིས་ཐོབ་ཀྱང་། འཛིན་པ་དམ་ཚིག་གིས་འཛིན་
དགོས་པའི་གནད་དོན་ཤེས་པ་གལ་ཆེ་སྟེ། དམ་ཚིག་གི་རྣམ་གྲངས་ནི། རྒྱུད་ལས། དབྱེ་ན་ས་ཡ་འབུམ་སྡེ་ལས། །བསྡུ་ན་ཉི་ཤུ་རྩ་ལྔ་སྟེ། །རྩ་བ་སྐུ་གསུང་ཐུགས་ལ་འདུས། །ཞེས་གསུངས་པ་ལྟར།
རྩ་བ་དང་ཡན་ལག་གཉིས་སུ་འདུ་བ་ལས། རྩ་བ་སྐུ་གསུང་ཐུགས་གསུམ། ཡན་ལག་ཉི་ཤུ་རྩ་ལྔའོ། །དང་པོ་སྐུའི་དམ་ཚིག་ཏུ་སློབ་དཔོན་དྲུག་གང་རུང་ངམ། བཀའ་དྲིན་སུམ་ལྡན། གཉིས་ལྡན་ནམ།

གཅིག་ལྡན་གྱི་བླ་མ་ཐམས་ཅད་དང་། ཁྱད་པར་རྩ་བའི་བླ་མ་བཀའ་དྲིན་སུམ་ལྡན་སྙིང་དང་འདྲ་བ་གཅེས་སྤྲས་ཀྱི་དཀྱིལ་འཁོར་གཙོ་བོ་དང་དབྱེར་མེད་དུ་བལྟ་ཞིང་། ཞབས་ཏོག་དགུ་ཕྲུག་གི་སྒོ་ནས་མཉེས་
པ་བསྒྲུབ་པ། སྤྱིའི་མཆེད་དང་། རིང་བའི་མཆེད་དང་། ཉེ་བའི་མཆེད་དང་། ཁྱད་པར་དམ་ཚིག་ནང་འདྲེས་ཀྱི་མཆེད་རྣམས་ལ་མིག་གི་འབྲས་བུ་ལྟར་དག་སྣང་བརྩེ་གདུང་རྒྱུན་མི་ཆད་པར་བྱ། གསུང་
གི་དམ་ཚིག་ཏུ་སྔགས་གསུམ། ཕྱག་རྒྱ་བཞི། རབ་ཀྱིས་ཆུ་བོའི་རྒྱུན་བཞིན། འབྲིང་གི་ཉིན་མཚན་ཐུན་དྲུག །ཐ་མས་ཀྱང་ལོ་ཟླ་ལས་མི་འདའ་བར་བྱ། ཐུགས་ཀྱི་དམ་ཚིག་ཏུ། སློབ་དཔོན་སྒེག་པའི་རྡོ་
རྗེས༑ དམ་ཚིག་གསལ་བཀྲ་ལས། ལྟ་ཟབ་སྤྱོད་པ་བརླང་པོ་དང་། །ལྷ་མིང་གཟུགས་དང་གྲུབ་རྟགས་གསང་། ཞེས་སྤྱིར་གསང་བཞི་དང་། སྒྲུབ་པའི་གནས་དུས་གྲོགས་རྫས་བཞི། །བར་དུ་གསང་ལ་
སྒྲུབ་པར་བྱ། ཞེས་བར་གསང་བཞི་དང་། གཞན་ཡང་གསང་བར་འོས་པ་དང་། །གསང་བར་གཉེར་གཏད་དེ་བཅུའོ། །ཞེས་གསུངས་པ་བཞིན། རྩ་བའི་དམ་ཚིག་དང་། ཡན་ལག་གི་དམ་ཚིག་ཉི་ཤུ་རྩ་
ལྔ་ནི། སྦྱོར་སྒྲོལ། རྫུན་སྨྲས། ཚིག་བརླང་། མ་བྱིན་ལེན་པ་སྟེ། ཐབས་ཀྱིས་ཟིན་པའི་སྤྱད་བྱ་ལྔ། འདོད་ཆགས། ཞེ་སྡང་། གཏི་མུག །ང་རྒྱལ། ཕྲག་དོག་སྟེ། རང་བཞིན་ངོ་བོ་ཤེས་པའི་མི་

༄༅། །སྤང་བ་ལྔ། དྲི་ཆེན། དྲི་ཆུ། དམར་ཆེན། ཟིལ་པ། མདངས་ཆེན་སྟེ་འཛིན་རྟོག་སྤངས་བས་དྭངས་དུ་བླང་བ་ལྔ། ཕུང་པོ། འབྱུང་བ། དབང་པོ། ཡུལ་ལྔ་ལ་སོགས་པ་རིགས་ཀྱི་ཡབ་ལྔ།
ཡུམ་ལྔར་ཤེས་པར་བྱ་བ་ལྔ། བདེ་གཤེགས། རྡོ་རྗེ། རིན་ཆེན། པདྨ། ཀརྨ་སྟེ་ལམ་གྱི་རིམ་པས་སྒྲུབ་པར་བྱ་བ་ལྔ་བཅས། ཡོངས་དྲིལ་ཉེར་ལྔ་པོ་རྣམས་དང་། སྒྲུབ་པ་ལུང་གི་དམ་ཚིག་ཉི་ཤུ་དང་།
ཁྱད་པར་སྒྲུབ་པ་ཆེན་པོ་འདིའི་སྐབས་སུ་ནི། ཇི་སྐད་དུ། བླ་མ་བཀུར་ཞིང་གསུང་མི་བཅག །སེམས་ཅན་རྣམས་ལ་སྙིང་རྗེ་སྐྱོང་། །ང་རྒྱལ་རློམས་སེམས་ཞེ་སྡང་སྤོངས། །འདོད་ཆགས་ཕྲག་དོག་ཁར་མི་
བཏང་༑ །གསང་སྔགས་ལྟ་སྤྱོད་ཟུང་དུ་འབྲེལ། །རྫོགས་བསྙེན་སྒྲུབ་པ་མཐའ་རུ་དབྱུང་། །ལེ་ལོ་གཉིད་དང་ཆང་དབང་སྤངས་། །ཞེས་གསུངས་པ་ལྟར། མོས་གུས་དག་སྣང་ལ་གཞི་བཅའ། ལྷ་སྔགས་
ཏིང་ངེ་འཛིན་གྱི་གཞུང་བསྲང་། སྡོམ་པ་དམ་ཚིག་གི་རྒྱབ་བརྟེན། ལྟུང་བ་འབྱུང་བའི་སྒོ་རྣམས་རིང་དུ་སྤངས་ལ། དད་སྤྲོ་བརྩོན་འགྲུས་དྲག་པོས་རྩེ་གཅིག་ཏུ་འབད་དགོས་པས། མཆེད་ལྕམ་གསར་རྙིང་
ཚང་མས་ཐུགས་ཀྱི་དཔལ་བེའུར་བསྟིམ་པར་ཞུ། ༈ །སྒྲུབ་པ་པོ་རྣམས་མངའ་གསོལ་ཞིང་། གནས་སུ་དགོད་པའི་སྐབས། རྡོ་རྗེ་རྒྱལ་ཚབ་བམ། རྒྱལ་ཐེབས་ཀྱི་གཙོ་བོ་ཞྭ་ཆོས་བཅས་ཕྲལ་གཤམ་ནས་བཞེངས་ལ། འོ་ན། བཀྲ་ཤིས་བདེ་ལེགས་དང་ལྡན་

པར་གྱུར་ཅིག །དེང་ཕུན་སུམ་ཚོགས་པའི་དུས་ཀྱི་ཆར། རྒྱལ་བ་ཐབས་མཁས་ལ་ཐུགས་རྗེ་ཚད་མེད་པའི་བདག་ཉིད་ཅན་དེས། གདུལ་བྱ་སོ་སོའི་ཁམས་དབང་མོས་པ་དང་མཚུངས་པའི། ཐེག་པའི་སྒོ་
བསམ་ཡས་ཐམས་ཅད་ཀྱི་མཆོག་གམ་བླ་མར་གྱུར་པ། ཉན་ཐོས་ལ་སོགས་པའི་དབང་པོ་དམན་འབྲིང་རྣམས་ལ། གསང་བ་ལས་ཀྱང་ཆེས་གསང་བའི་རྡོ་རྗེ་ཐེག་མཆོག་སྙིང་པོའི་དཀྱིལ་འཁོར་ནམ་མཁའ་
དང་མཉམ་པ་ཐམས་ཅད་གཅིག་ཏུ་བསྡོམས་ཤིང་འདུས་པ། བཀའ་འདུས་ཆོས་ཀྱི་རྒྱ་མཚོའི་ཚོམ་བུ་ཚོགས་ཀྱི་སྒྲུབ་པ་ཆེན་པོའམ། དེ་དང་འབྲེལ་བ། སྣང་སྲིད་བདུད་རྩི་བདེ་བ་ཆེན་པོའི་དཀྱིལ་འཁོར་དུ་
སྦྱོར་བའི་མཐོང་ཚོར་མྱོང་རེག་གྲོལ་བའི་དམ་རྫས་བདུད་རྩིའི་སྨན་ལ་བརྟེན་ནས་མཆོག་གི་དངོས་གྲུབ་བསྒྲུབ་པ་དང་། མངོན་སྤྱོད་ཕྲིན་ལས་ཀྱི་གཙོ་བོ་དམར་ཆེན་གཏོར་མའི་ལས་རིམ་ལ་བསྟེན་པས།
ཐུན་མོང་ལས་ཀྱི་ཁ་ཚར། སངས་རྒྱས་བསྟན་པའི་དགྲ་བགེགས་ཚར་གཅོད་པ། སྨད་ལས་ཀྱི་སྒྲུབ་པ་རྣམས་ཟུང་དུ་འབྲེལ་བའི་སོགས། སྐབས་ཐོབ་ཀྱི་ཁ་བསྒྱུར་འདོར་ལེན་ཤེས་པས། སྒྲུབ་པ་ཆེན་པོ་
ཉམས་སུ་བསྟར་བའི་སྐབས་སུ་བབ་པ་སྟེ། དེ་ཡང་རྒྱལ་བ་སྲས་དང་བཅས་པའི་གསང་གསུམ་ཕྲིན་ལས་དང་བཅས་པ་གཅིག་ཏུ་བསྡོམས་ཏེ། ཐུབ་པའི་དབང་པོའི་བསྟན་པ་ལ་དུས་གསུམ་དུ་འབྱོན་པར་

༄༅། །དཀའ་བའི་གསང་སྔགས་རྡོ་རྗེ་ཐེག་པའི་སྟོན་པར་བཞེངས་པ། ཨོ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་ཉིད་ཀྱིས་གཞན་སྣང་གདུལ་བྱ་འདུལ་བའི་ཐབས་ལ་སྔགས་ཀྱི་སྟོན་པ་དང་། རིག་
འཛིན་གྲུབ་ཐོབ་རྣམས་ལས་རྡོ་རྗེ་ཐེག་པའི་རྒྱུད་ལུང་མན་ངག་ཡོངས་སུ་རྫོགས་པར་གསན་པའི་ཚུལ་བསྟན། ཁྱད་པར་འོག་མིན་གྱི་བཀོད་པ་ལྷུན་གྲུབ་ཏུ་རིག་འཛིན་རྒྱལ་པོ་ཀུཉྫ་ར་ལས། ཕྱི་ནང་སྒྲུབ་
གསང་ལྟ་བ་སྤྱི་འབྱམས་བཅས་རྩ་དབང་ལྔ་དང་། སྦས་པའི་དབང་ལྔ་རྣམས་གསན། ཕྱིས་ཟ་ཧོར་ཡུལ་ཁམས་ཆོས་ལ་བཀོད་པའི་ཚེ། རྒྱལ་པོ་གཙུག་ལག་འཛིན་པས་རྒྱུད་ལུང་མ་བུ་བཤད་འགྲེལ་དང་
བཅས་པ། སྒོམ་ཁོག་གནད་གདམས་དང་བཅས་པ། ཕྲིན་ལས་ཕྱག་བཞེས་དང་བཅས་པ། ལས་ཁ་ཚར་དགོས་དོན་དང་བཅས་པ། སྤྱི་གནད་སྐོར་འགོ་དང་བཅས་པ། ཡིད་ཆེས་ལོ་རྒྱུས་དང་བཅས་པ།
རང་གཞན་ཀུན་གྱི་དོན་མྱུར་དུ་འགྲུབ་ཅིང་། དཀྱིལ་འཁོར་རིགས་སུ་གྱུར་པའི་ལྷ་ཚང་པ། ཐེག་པ་གོང་འོག་གང་དང་ཡང་མི་འགལ་ཞིང་། ཐམས་ཅད་གཅིག་ཏུ་འདྲིལ་བའི་ཆོས་ཞིག་གནང་བར་གསོལ་བ་
བཏབ་པ་ལ་བརྟེན། མཁའ་འགྲོ་འཁྲིགས་པའི་ཡང་དབེན་དགའ་བ་ཚལ་དུ་སྐལ་ལྡན་རྗེ་འབངས་ཉི་ཤུ་ལ། བཀའ་འདུས་ཆོས་ཀྱི་རྒྱ་མཚོའི་སྐོར་ཆབས་ཅིག་ཏུ་གནང་ནས་ཐམས་ཅད་སྨིན་གྲོལ་ལ་བཀོད།

དེ་ནས་ཨོ་རྒྱན་ཡུལ་དུ་མི་ལོ་ཉིས་བརྒྱར་བཀའ་འདུས་ཆོས་ཀྱི་རྒྱ་མཚོའི་བཤད་སྒྲུབ་བཙུགས་ནས། རྒྱལ་པོ་ཨིནྡྲ་བོ་དྷི་ཚོམ་བུ་ལྔ་བརྒྱ་དང་བཅས་པ་སངས་རྒྱས་ཀྱི་ས་ལ་བཀོད། བོད་ཡུལ་དུ་ཞབས་བཅག་
ནས་སངས་རྒྱས་ཀྱི་བསྟན་པ་རྨངས་ནས་བཙུགས་ཏེ། ལྷོ་ནུབ་སྲིན་པོའི་ཁ་གནོན་དུ་གཤེགས་པར་ཉེ་བ་ན། ལྷ་སྲས་མུ་ཏིག་བཙད་པོས་གསོལ་བ་བཏབ་པའི་ངོར། གཡོ་རུ་ཁྲ་འབྲུག་གི་གཙུག་ལག་ཁང་
ཆེན་པོར། ཆོས་རྒྱལ་མུ་ཏིག་བཙད་པོ་དང་། རྒྱལ་སྲས་ལྷ་རྗེ་གཙོ་བོར་གྱུར་པའི་རྗེ་འབངས་འདུས་པ་ཉེར་གཅིག །དེ་བ་སམྦྷ་སོགས་ལོ་ཙཱ་ཉེར་གཅིག །བཙུན་མོ་རྣམ་གསུམ་གཙོས་སྐལ་ལྡན་དུ་མ་ལ་
བཀའ་འདུས་ཆོས་ཀྱི་རྒྱ་མཚོའི་དཀྱིལ་འཁོར་ཞལ་ཕྱེ་ནས་སྒྲུབ་པའི་དབང་མོ་ཆེ་ཉེར་གཅིག་གནང་། རྒྱུད་ལུང་མན་ངག་ཐམས་ཅད་རྒྱལ་སྲས་ལྷ་རྗེའི་སྐལ་བར་གདམས་ནས། ལྟ་བ་རྫོགས་ཆེན་པདྨ་སྙིང་
ཐིག ༑བླ་མ་བསྟན་གཉིས་སྐོར་གསུམ། ཡི་དམ་བཀའ་འདུས་ཆོས་ཀྱི་རྒྱ་མཚོ་རྣམས་ཡར་ལུང་ཤེལ་བྲག་པདྨ་བརྩེགས་པར་གཏེར་དུ་སྦས་པ། རྒྱལ་སྲས་ལྷ་རྗེ་ཉིད་གཏེར་སྟོན་རྐྱང་པའི་སྐྱེ་བ་བཅུ་གསུམ་
འབྱོན་པར་ལུང་བསྟན་པ་ལྟར། སངས་རྒྱས་བླ་མ། རྒྱ་ལོ་ཙཱ། ཉི་མ་སེང་གེ་རྣམས་རིམ་པར་བྱོན་ཅིང་། འགྲོ་དོན་རྒྱ་ཆེར་མཛད་པའི་ཕྱི་མ་ནི། ཇི་སྐད་དུ། ཡར་ལུང་མཐིལ་ནས་རྣམ་སྨིན་སྐྱེད་རྒྱལ་

༄༅། །འབྱུང་༔ ཕག་གིས་ས་རློག་དབུས་ཁམས་ས་ཧོར་ཟ༔ བཙན་རྫོང་བརྒྱ་དང་རྩ་བརྒྱད་ཕྱོགས་སུ་འབྱུང་༔ ཤེལ་གྱི་བྲག་ཕུག་སྦས་པའི་གཏེར་ཁ་འདིཿ མི་བཞག་འདོན་པའི་རྟགས་དེ་བསྟན་ནས་
བྱུང་༔ གཏེར་སྟོན་ཨོ་རྒྱན་གླིང་པ་ཞེས་བྱ་འབྱུང་༔ ཞེས་ལུང་བསྟན་པ་ལྟར། ཁྱད་འཕགས་གླིང་པ་རྣམ་བཞིའི་གཙོ་བོར་བྱོན་པ། དེ་ཉིད་ཀྱིས་སྤྱན་དྲངས་ཀྱང་། གངས་ཅན་བསོད་ནམས་ཀྱི་སྐལ་བར་མ་
ཤོང་བས། ཆོས་སྡེ་ཐམས་ཅད་སླར་ཆོས་བདག་ཡེ་ཤེས་ཀྱི་མཁའ་འགྲོ་མ་རྣམས་ཀྱིས་གསང་བའི་མཛོད་དུ་རྒྱས་བཏབ་པ་ལས། ཡི་དམ་བཀའ་འདུས་རྒྱུན་གྱི་རྣལ་འབྱོར་སྨིན་གྲོལ་སྙིང་པོ། ལས་ཚོགས་
དང་བཅས་པའི་ཟབ་མོའི་བཅུད་བསྡུས་འདི་ནི། མངའ་བདག་ཉང་རིན་པོ་ཆེའི་གཏེར་ལུང་ལས། རྩེ་སྒང་ཞེས་བྱའི་རི་ཡི་འོག༔ ཀླུ་དབང་འཁྱིལ་པའི་བྲག་གི་སྟེང་༔ མངའ་བདག་འཇམ་པའི་དབྱངས་ཞེས་
འགྱུརཿ བཅུ་གསུམ་ཟབ་མོའི་གཏེར་ལ་སྤྱོད༔ ཅེས་པ་གནས་དང་། མཚན་སྒྲས་ཤིན་ཏུ་གསལ་བར་བསྟན་པ་དང་། གུ་རུ་ཆོས་དབང་མངའ་རི་པཎ་ཆེན་སོགས་ཀྱི་གཏེར་ལུང་ལས་གསལ་བར་འབྱུང་བ།
མངའ་བདག་ཁྲི་ལྡེའི་སྐུ། རྒྱལ་སྲས་ལྷ་རྗེའི་གསུང་། ནམ་མཁའི་སྙིང་པོའི་ཐུགས། བི་མ་མི་ཏྲའི་ཡོན་ཏན། ལང་གྲོ་དཀོན་འབྱུང་གི་ཕྲིན་ལས་རྣམ་རོལ་གཅིག་ཏུ་བསྡུས་པ། སྙིགས་མ་ཤིན་ཏུ་མཐར་ཐུག་

པའི་དུས་འདིར། འཇིག་རྟེན་གྱི་སྒྲོན་མེ་གཅིག་པུར་གྱུར་པ། ངོ་མཚར་བཀའ་བབ་བདུན་དང་ལྡན་པའི་གངས་ཅན་མཁས་གྲུབ་ཡོངས་ཀྱི་འཁོར་ལོས་སྒྱུར་བ། སྤྲུལ་པའི་གཏེར་ཆེན་པདྨ་འོད་གསལ་མདོ་
སྔགས་གླིང་པ་ལ། སྔོན་བྱོན་གཏེར་རྙིང་ཕལ་མོ་ཆེའི་སྨིན་གྲོལ་དང་། ཡང་གཏེར་གྱི་བཀའ་བབས་བཞུགས་པའི་ནང་ཚན། ཡར་རྗེ་ཨོ་རྒྱན་གླིང་པའི་བཀའ་འདུས་སྙིང་པོའི་སྐོར་འདི་དག །ཡང་གཏེར་
རྣམས་ཀྱི་ཐོག་མར་དུས་རྟགས་དང་མཐུན་པར་བཀའ་འདུས་ཆེན་མོའི་སྙིང་པོ་མདོར་བསྡུས་སྐོར་གྱི་ཕྱག་དཔེ་དཔེ་རྙིང་དངོས་སུ་བབས་པ་དང་། འགའ་རེ་མཁའ་འགྲོ་བརྡ་ཡི་ཡི་གེར་སྣང་བ་ལས་གཏན་ལ་
ཕབ་སྟེ། དཔལ་གསང་བའི་བདག་པོ་དང་། རྣམ་སྣང་ལོ་ཙཱ་བ་ཆེན་པོ་ཉིད། རྡོ་རྗེ་སློབ་དཔོན་ཆེན་པོའི་སྐུར་བཞེངས་པ། བསྟན་པ་ཡོངས་རྫོགས་ཀྱི་ཤིང་རྟ། འཇམ་མགོན་ཆོས་ཀྱི་རྒྱལ་པོ་རྡོ་རྗེ་འཆང་
དཔལ་ཨོ་རྒྱན་ཆེན་པོའི་ཞལ་ལུང་གིས་པདྨ་གར་དབང་འཆི་མེད་བསྟན་གཉིས་གཡུང་དྲུང་གླིང་པ་ཞེས་པའི་མཚན་གྱི་གདུགས་དཀར་འཇིག་རྟེན་གསུམ་གྱི་བླ་ན་མངོན་པར་བྲེས་པ། དེ་ཉིད་ཀྱི་ཕྱག་ཏུ་སྨིན་
གྲོལ་ཆིག་རྫོགས་སུ་བསྩལ་བ། ཚུ་རོལ་མཐོང་བའི་སྐྱེ་བོ་རྣམས་ཀྱི་ངོར། ཉམས་བཞེས་བསྙེན་སྒྲུབ་ཚད་དུ་ཕྱིན་པ་ཐུགས་ཉམས་སུ་བསྟར་ཞིང་། ཡིག་ཆ་ཉེར་མཁོའི་ཆ་རྐྱེན་དང་། སྨིན་གྲོལ་རྒྱབ་བརྟེན་

༄༅། །དང་བཅས་པའི་བཀའ་སྲོལ། རྒྱལ་བསྟན་ཇི་སྲིད་གནས་ཀྱི་བར་དུ་རྒྱུན་མི་འཆད་པའི་ཕྲིན་ལས་བླ་ན་མེད་པའི་བཀའ་དྲིན་བསྩལ་བ་ལ་བརྟེན། ནག་ཕྱོགས་བདུད་སྡེའི་འཚུབས་འགྱུར་ཆེན་པོ་ཚེག་
མེད་དུ་བཟློག་ཅིང་། བསྟན་འགྲོ་ཡོངས་ལ་ཕན་བདེ་བླ་ན་མེད་པའི་རྟེན་འབྲེལ་གྱི་སྒོ་ཆེན་པོར་ཕྱེས་པའི་ཟབ་ཆོས། གཞན་ལས་ཀྱང་དགོས་གནད་ཁྱད་པར་ཅན་དང་ལྡན་པ། འདི་ཉིད་ཀྱི་སྒྲུབ་པ་ཆེན་པོ་
གནང་བ་ལ། མཛད་པ་ཆོ་འཕྲུལ་ལྷའི་ལུང་ལས། ལྷ་ཞེས་བྱ་བ་བྱང་ཆུབ་སེམས། །དེ་ནི་རྒྱུད་དུ་རབ་ཏུ་བརྗོད། ཐ་སྙད་ཙམ་དུ་ཕྱེ་བ་ན། །གཞི་ལམ་འབྲས་བུ་གསུམ་དུ་བརྗོད། །ཅེས་སྦྱང་གཞི་འགྲོ་བ་
ཐམས་ཅད་རང་བཞིན་གྱིས་ལྷའི་དཀྱིལ་འཁོར་བྱང་ཆུབ་སེམས་ཀྱི་བདག་ཉིད་དུ་གནས་ཀྱང་སྦྱང་བྱ་གཉིས་འཛིན་ཆགས་སྡང་གི་རྣམ་པས་བྲལ་བྱའི་ཚུལ་གྱིས་བསྒྲིབས་པ་ཉིད། སྦྱོང་བྱེད་ཞི་ཁྲོའི་དཀྱིལ་འཁོར་
འཁོར་ལོའི་རྣམ་པ་ལམ་དུ་བྱས་པས། སྦྱངས་འབྲས་ཡེ་ནས་བཞུགས་པའི་ཟུང་འཇུག་གི་ཕྱག་རྒྱ་མངོན་དུ་བྱེད་པའི་ཐབས་ཁྱད་པར་ཅན་དང་། དགོས་པ་རྗེས་སུ་འབྲེལ་བས། ཕུན་སུམ་ཚོགས་པ་ལྔས་སྒྲུབ་
པའི་གཞི་བཟུང་བ་ལ། ས་བརྟགས་བསླང་སྦྱོང་ཞིང་། ཕྱི་ནང་གསང་བའི་མཚམས་གཅོད། དཀྱིལ་འཁོར་བྲི་ཞིང་རྒྱན་འགོད་པ་སོགས་སྔོན་དུ་སོང་ནས། སྒྲུབ་པ་པོ་རྣམས་གནས་སུ་དགོད་པའི་སྐབས་སུ་

བབ་པ་སྟེ། དེ་ཡང་གནས་ཕུན་སུམ་ཚོགས་པ། སྤྱིར་བཏང་ལ། གྲུབ་པའི་དཔའ་བོ་རྣམས་ཀྱིས་དཔལ་ཧེ་རུ་ཀའི་གནས་སུ་བྱིན་གྱིས་བརླབས་ཤིང་། གཙུག་ལག་གི་གཞུང་ནས་བཤད་པའི་དཔལ་ཁ་དང་།
ལས་བཞི་སྒྲུབ་པའི་མཐུན་རྐྱེན་འཛོམས་པས་བཀྲ་ཤིས་དག་པའི་གནས། ལྷུན་གྲུབ་ཡིད་འོང་གི་གནས། འཕྲལ་རྐྱེན་སྒྲུབ་པའི་གནས་རྣམས་ཀྱི་མཚན་ཉིད་ཀུན་ལྡན་ཏེ་ཕྱིའི་གནས་དང་། ཕྱི་ནང་སྣོད་བཅུད་
རང་ལུས་དང་བཅས་ལ་གདོད་ནས་གདན་གསུམ་ཚང་བའི་ལྷའི་འཁོར་ལོར་རྣམ་པར་དག་པ་ཡིན་པ་ལ། ཡིན་པར་ཤེས་པ་ནང་གི་གནས་དང་། འཁོར་འདས་ཀྱི་ཆོས་ཐམས་ཅད་ཆོས་ཉིད་དེ་ཁོ་ན་ཉིད་དུ་
ལྷུན་གྱིས་གྲུབ་པས་གང་ན་གནས་ཀྱང་། ཆོས་ཀྱི་དབྱིངས་འགྱུར་བ་མེད་པའི་ཀློང་དུ་གནས་པར་རྟོགས་པ་གསང་བའི་གནས་ཀྱི་མཚན་ཉིད་མཐའ་དག་ཆོད་པ། །ཞེས་སམ། ད་ལམ་བན་གཙང་རང་ལ་མཚོན་ནས། དོན་
དམ་གཟིགས་པའི་འཕགས་མཆོག་རྣམས་ཀྱི་གཟིགས་ངོར། ཆོས་ཀྱི་དབྱིངས་རྒྱ་ཆད་ཕྱོགས་ལྷུང་མེད་པར། ཆོས་ཉིད་རང་སྣང་གི་གཞལ་ཡས་མཉམ་རྫོགས་ཡེ་ཤེས་རོལ་མོའི་རྒྱན་འཁོར་མཐའ་ཀླས་པ་ལྷུན་
སྟུག་པོར་བཀོད་པ། འཁོར་འདས་ཀྱི་སྣང་བ་ཐམས་ཅད་མ་སྤངས་གནས་སུ་དག་པའི་རང་བྱུང་ལྷུན་གྱིས་གྲུབ་པའི་དུར་ཁྲོད་འོག་མིན་གསང་བ་མཆོག་གི་རང་བཞིན་དུ། དུས་རྟག་པ་རྒྱུན་གྱི་འཁོར་ལོར་

༄༅། །གནས་ལ། ཀུན་རྫོབ་གདུལ་བྱའི་སྣང་བ་སྤྱི་མཐུན་དུའང་། སྤྲུ